Public procurement notice: Contract Award Notice
Published: 2022-01-04
Buyer: ΠΕΡΙΦΕΡΕΙΑ ΑΤΤΙΚΗΣ
Country: GR
Contract type: Works
Procedure: Negotiated without a prior call for competition
CPV classification: 45233142: Road-repair work | 45246410
Estimated value: 11595824.27 EUR
Award criteria: Lowest price

Technical requirements: «Επείγουσες εργασίες αποκατάστασης ζημιών που προκλήθηκαν από τα ακραία πλημμυρικά φαινόμενα της 24-25/11/2019 στην τοπική κοινότητα  Κινέττας»
Tην 24-25/11/2019 έπειτα από βροχόπτωση πολύ μεγάλης έντασης ο οικισμός της Κινέττας έχει κατακλυστεί από πολλές χιλιάδες κυβικά φερτών υλικών που κατέβηκαν από το βουνό, κορμούς δέντρων που είχαν τοποθετηθεί ως αντιπλημμυρική θωράκιση καθώς και απορρίμματα σε όλο το οδικό δίκτυο, καταστρέφοντας μεγάλο μέρος του. Μεταβλήθηκαν οι διατομές των ρεμάτων που υπάρχουν στον οικισμό με χαρακτηριστικότερο το ρέμα της Πίκας και έχουν υποστεί μεγάλες ζημιές στα πρανή και στα τεχνικά των οδών με τις οποίες διασταυρώνονται. Οι εργασίες αποκατάστασης των ζημιών που προκλήθηκαν είναι καίριας σημασίας για την καθημερινότητα των κατοίκων και για την μελλοντική διαφύλαξη των ανθρώπινων ζωών που βρίσκονται σε πιθανό κίνδυνο, καθώς οι προκληθείσες ζημιές καθιστούν ιδιαίτερα ευάλωτη την περιοχή σε πλημμυρικά φαινόμενα ακόμη και μικρότερης έντασης στον χειμώνα που ήδη διανύουμε,  και   θα διασφαλίσουν την ανασυγκρότηση του οικισμού και την ανάσχεσή του από την κοινωνική και περιβαλλοντική βλάβη που έχει υποστεί. Λόγω της κατεπείγουσας ανάγκης οφειλόμενης σε γεγονότα απρόβλεπτα δεν είναι δυνατή η τήρηση των προθεσμιών που προβλέπονται για τις ανοικτές, κλειστές ή ανταγωνιστικές διαδικασίες με διαπραγμάτευση. δεδομένου ότι με την τήρηση των προθεσμιών που προβλέπονται στις συνήθεις ανοικτές ή κλειστές διαδικασίες θα υπάρξει καθυστέρηση στην άμεση αντιμετώπιση της άρσης επικινδυνότητας.Οι συνήθεις διαδικασίες ανάθεσης έργων (ανοικτή διαδικασία με προηγούμενη δημοσίευση κλπ) απαιτούν για την ολοκλήρωσή τους κατά μέσο όρο, οχτώ με δέκα μήνες έως την υπογραφή των σύμβασης.
Δεν θα υπήρχε ανάγκη για άμεση επέμβαση στην περιοχή αν δεν είχε προηγηθεί η καταστροφική πλημμύρα της 24-25/11/2019.Λόγω των ακραίων καιρικών φαινομένων είναι επιτακτική και κατεπείγουσα ανάγκη να ξεκινήσουν άμεσα οι εργασίες για την αποφυγή περαιτέρω δυσμενών συνεπειών σε ενδεχόμενη εκδήλωση νέου πλημμυρικού φαινομένου, λαμβάνοντας υπόψη τα νέα δεδομένα, όπως αυτά διαμορφώθηκαν.Η κατεπείγουσα ανάγκη δεν απορρέει σε καμία περίπτωση από υπαιτιότητα της υπηρεσίας μας.Στη εν λόγω σύμβαση περιλαμβάνονται οι επείγουσες εργασίες για την άρση της επικινδυνότητας.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην ανεξάρτητη Αρχή Εξέτασης Προδικαστικών Προσφυγών (ΑΕΠΠ), σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του  .
Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:
(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως
(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.
Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης  .
Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59 .
Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες.
Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016 . Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της ΑΕΠΠ επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής.
Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΑΕΠΠ μετά από άσκηση προδικαστικής προσφυγής, σύμφωνα με το άρθρο 368 του ν. 4412/2016 και 20 π.δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 ν. 4412/2016 και 15 παρ. 1-4 π.δ. 39/2017.
Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά.


Winner: «ΙΛΙΟΝ ΕΛΛΗΝΙΚΗ ΚΑΤΑΣΚΕΥΑΣΤΙΚΗ ΑΝΩΝΥΜΟΣ ΤΕΧΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ»
Award value: 11595824.27
Number of bids: 5